* Nacrt za savjetovanje sa zainteresiranom javnošću

KLASA:008-04/18-01/09

URBROJ:696-3-1-18-07

Zagreb, 18. prosinca 2018.

Na temelju članka 19. Statuta Hrvatske komore medicinskih sestara Vijeće Hrvatske komore medicinskih sestara na sjednici održanoj 18. prosinca 2018. godine donosi

**NACRT ODLUKE O MIROVANJU I AKTIVIRANJU ČLANSTVA**

**U HRVATSKOJ KOMORI MEDICINSKIH SESTARA**

**Članak 1.**

Ovom Odlukom utvrđuje se mogućnost mirovanja i aktiviranja članstva u Registru Hrvatske komore medicinskih sestara i prateći obrasci.

**Članak 2.**

Medicinske sestre koje obavljaju sestrinsku djelatnost izvan Republike Hrvatske, koje su nezaposlene, medicinske sestre umirovljenici, medicinske sestre koje su na bolovanju dužem od 42 dana, bolovanju radi komplikacija u trudnoći, rodiljnom ili roditeljskom dopustu imaju mogućnost u Registru Hrvatske komore medicinskih sestara svoj status staviti u mirovanje u cilju oslobođenja od obveze plaćanja članarine ispunjavanjem obrasca „Zahtjev za mirovanje članstva - članarina“. Obrazac „Zahtjev za mirovanje članstva - članarina“ u prilogu je ove Odluke i čini njezin sastavni dio.

Uz Obrazac naveden u prethodnom stavku ovog članka medicinska sestra će dostaviti dokaz o činjenici radi koje traži mirovanje.

Po prestanku okolnosti iz stavka 1. ovog članka medicinska sestra ispunjava obrazac „Aktiviranje članstva“ te ga dostavlja u Hrvatsku komoru medicinskih sestara. Obrazac „Aktiviranje članstva“ u prilogu je ove Odluke i čini njezin sastavni dio.

**Članak 3.**

Medicinske sestre koje obavljaju sestrinsku djelatnost izvan Republike Hrvatske medicinske sestre koje su na bolovanju dužem od 42 dana, bolovanju radi komplikacija u trudnoći, rodiljnom ili roditeljskom dopustu imaju mogućnost u Registru Hrvatske komore medicinskih sestara svoj status staviti u mirovanje u cilju oslobođenja od obveze trajnog usavršavanja ispunjavanjem obrasca „Zahtjev za mirovanje članstva - bodovi“. Obrazac „Zahtjev za mirovanje članstva - bodovi“ u prilogu je ove Odluke i čini njezin sastavni dio.

Uz Obrazac naveden u prethodnom stavku ovog članka medicinska sestra će dostaviti dokaz o činjenici radi koje traži mirovanje .

Po prestanku okolnosti iz stavka 1. ovog članka medicinska sestra ispunjava obrazac „Aktiviranje članstva“ te ga dostavlja u Hrvatsku komoru medicinskih sestara. Obrazac „Aktiviranje članstva“ u prilogu je ove Odluke i čini njezin sastavni dio.

**Članak 4.**

Odluka stupa na snagu i primjenjuje se u roku od 8 dana od dana donošenja.

 PREDSJEDNIK VIJEĆA HKMS

Mario Gazić, magistar sestrinstva v.r.